stanford-oval/wikipedia huggingface dataset:
Xcode
יכולות

ערכת ה-Xcode כוללת בתוכה את הכלים הבאים:
Interface Builder - מערכת ויזואלית לבניית מסכים גרפיים על ידי גרירת פקדים ואובייקטים מתפריט ואפשרות לערוך מספר פרמטרים בהם (כגון צבע רקע, תמונת רקע, טקסטים, התנהגויות שונות ועוד.). כמו כן קיימת אפשרות לחבר בין הפקדים השונים לקוד על ידי ממשק ניהול נוח.
סימולטור - אפליקציות הנכתבות ב-Xcode ניתנות להרצה על גבי סימולטור המדמה באופן מדויק את מכשירי המטרה.
Storyboard - זוהי מערכת הנותנת למתכנת כלי ויזואלי לבניית מסכים לאפליקציה והגדרת הקשרים בין המסכים האלו. ה-Storyboard מורכב מרצף של מסכים שכל אחד מהם מייצג view controller ו-views. המסכים מקושרים על ידי אובייקטים הנקראים segue המייצגים את המעברים בין המסכים.
Instruments - מערכת לאבחון וניתוח בעיות זיכרון, מהירות וביצועים. Instruments אוספת מידע כגון זיכרון, דיסק, שימוש במעבד ומציגה אותם בזמן אמת בצורה גרפית ונוחה להבנה ולניתוח.
מערכת ניהול גרסאות מובנית בתוך סביבת הפיתוח ומאפשרת לצפות בשתי גרסאות אחת לצד השנייה למעקב אחר שינויים.
ARC - Automatic Reference Counting - כלי לניהול זיכרון אוטומטי שהתווסף ל-Xcode בגרסה 4.2. כלי זה מוריד מהמתכנת את האחריות לניהול הזיכרון של משתנים ודואג בעצמו לפנות זיכרון שאינו בשימוש.
Organizer - כלי עזר לניהול הכולל:
Devices organizer - כלי לניהול מכשירים לפיתוח, ניהול הרשאות פיתוח ובדיקה.
Repositories organizer - כלי ליצירת, ניהול וצפייה ב-git או subversion.
Projects organizer - ניהול פרויקטים פתוחים של Xcode, תוצריהם ותדפיסי המסך שלהם.
Archives organizer - צפייה וניהול תוצרים (builds) כולל בנייה להפצה.
Documentation organizer - תיעוד של כל ה-API המסופקים על ידי אפל.
מבנה חיצוני

ה-Xcode בנוי מחלון מרכזי לכתיבת הקוד ומספר חלוניות עזר הניתנות להצגה/הסתרה:
חלון מרכזי - עורך קוד (Editor). חלון זה תמיד מופיע על המסך ומכיל בתוכו 3 אפשרויות תצוגה:
חלונית עריכה רגילה - לערכית קוד באופן רגיל.
חלונית עריכה מפוצלת - לעריכה/צפייה בשני קבצים בו זמנית.
חלונית מפוצלת להשוואת גרסאות - נותנת את האפשרות להשוות בין קובץ בצד אחד לבין גרסה מוקדמת שלו לשם זיהוי שינויים שנוצרו.
חלונית ניווט (Navigator Area) - מופיעה מצד שמאל של העורך ומכילה:
Project Navigator - לניווט בתוך תיקיות וקובצי הפרויקט.
Symbols Navigator - מראה רשימה של מחלקות ופרוטוקולים או את היררכיית הירושה שלהם.
Search Navigator - חלונית החיפוש בפרויקט.
Issue Navigator - רשימה של השגיאות, ההערות והאזהרות בפרויקט.
Debug Navigator - פעיל רק בעת ריצת בדיקה (דיבאג). מציג את רשימת התהליכונים (Threads) הפעילים והפונקציות הפעילות בהם כרגע. בעת עצירה בנקודת עצירה (Breakpoint) ניתן לראות היכן נעצר הסמן ואת רשימת הפונקציות בהן היה לפני כן (Call Stack).
Breakpoint Navigator - ריכוז כל ה-Breakpoints בפרויקט, בחלוקה למחלקות.
Log Navigator - מציג רשימת פעולות שבוצעו בפרויקט.
חלונית הכלים/עזרים (Utility Area) - מופיעה מצד ימין של העורך. מכילה עזרה, כלי ניהול לנתונים מסוימים, פיסות קוד מוכן מראש ועצמים גרפיים מוגדרים מראש:
File inspector - צפייה וניהול ערכי קבצים כמו שמות, סוגים, מיקומים וכו'.
Quick Help - תקציר על פרמטרים, מחלקות או פרוטוקולים כגון תיאור, מיקום, הגדרות, מדריכים ודוגמאות.
בנוסף, ה-Utility Area מספקת מספר אפשרויות נוספות עבור עורכים אחרים, לדוגמה - Interface Builder מספק:
Identity inspector - צפייה וניהול ערכי מטה-דאטה כגון שם המחלקה, Runtime Attributes, נתוני accessibility (יכולת תמיכה והנגשה לאנשים בעלי מוגבלויות שונות) ועוד.
Attributes inspector - מאפיינים לאותו אובייקט כגון צבע, צבע רקע, סגנון עיצובי ועוד. מאפיינים אלו משתנים בהתאם לסוג האובייקט המסומן (כפתור, שדה טקסט וכדומה).
Size inspector - מאפייני גודל ומיקום של אובייקטים, ערכי מינימום ומקסימום ואפשרויות שינוי גודלו.
Connections inspector - ניהול וצפייה ביישומי וקישורי האובייקט לקוד.
חלונית הספרייה - מאפשרת לבחור בין:
File templates - תבניות מוגדרות מראש של סוגי קבצים.
Code snippets - פיסות קוד שניתן להשתמש בהן בקוד.
Objects - אובייקטים גרפיים לשימוש ב-Interface Builder.
Media files - ריכוז של כל התמונות, אייקונים וקובצי קול השייכים לפרויקט.
חלונית דיבאג (Debug Area) - שליטה וניהול ריצת הפרויקט. צפייה בכל המשתנים והרגיסטרים, צפייה בפלט של הדפסות הלוגים. החלונית מספקת לחצני דיבאג סטנדרטיים (ריצה, מעבר לפקודה הבאה, כניסה לפונקציה, יציאה מפונקציה), אפשרות לדמות שירותי מיקום, ניקוי יומן ריצה ואפשרויות צפייה שונות (יומן ריצה בלבד, משתנים בלבד, חלון מפוצל).
בלה פלקי

| --- | --- |
אין תמונה חופשית
 לידה:  3 באוקטובר 1862 לובשבריני, הונגריה 
 פטירה:  1 במרץ 1923 (בגיל 60) יוז'פווארוש (רובע 8), הונגריה 
 שם לידה:  Füchsl Béla 
 מדינה:  הונגריה 
 מקום קבורה:  בית הקברות היהודי ברחוב שלגוטאריאני, בודפשט, הונגריה 
 
בלה פלקי (במקור פיכסל-Füchsl, בהונגרית: Feleki Béla; לובשבריני, 3 באוקטובר 1862 – בודפשט, 1 במרץ 1923) היה עורך דין יהודי-הונגרי, חבר הוועדה המחוקקת של בודפשט, סגן נשיא הקהילה היהודית של פשט. אחיו היו הוגו פלקי, אורולוג, ושאנדור פלקי, רופא, משורר ואחיינו היה גזה פלקי, סופר ועיתונאי.
ביוגרפיה

בלה פיכסל נולד במשפחה יהודית כבנם של מיקשה פלקי (פיכסל), רופא ושל אנה ברון. אחרי סיום לימודיו בתיכון, למד משפטים באוניברסיטת בודפשט (שמה כיום אוניברסיטת אטווש לוראנד). בשנות ה-90 של המאה ה-19, הוא היה מעורב באופן פעיל בתנועה למדיניות דתות אחידה ובעבודת ההכנה להצעת "חוק הקבלה". בשנת 1890 הפך לחבר בוועדה המחוקקת של בודפשט. הוא הפנה את תשומת לבו בעיקר לנושאי מדיניות פיננסית וחברתית. בשנת 1919 נבחר למנהל מערכת החינוך בקהילה היהודית של פשט ולאחר מכן לסגן נשיא הקהילה. יוזמה ראויה לציון שלו הייתה בתחום הגנת הילדים, הקמת אגודת החסות הלאומית היהודית. שמו קשור להקמת הגימנסיה היהודית של בודפשט לבנים ולבנות בקהילה, שהיה בית הספר התיכון היהודי הראשון בהונגריה.
פלקי כתב מאמרים משפטיים עבור "עיתון עורכי הדין" (Ügyvédek Lapja) ו"בטאון הצדק" (Igazságügyi Közlöny), וכן עבור עיתונים וכתבי עת יהודיים. בלה פלקי הובא למנוחות בבית הקברות היהודי ברחוב שלגוטאריאני בבודפשט.
חיים אישיים

אשתו הייתה אדל דויטש (1871–1925), בתו אליס פלקי (1894–?).
לקריאה נוספת

יוז'ף סיניאי: חייהם ויצירותיהם של סופרים הונגרים. 1894
יוזף פלטינוס: חטאי הבנייה החופשית. מהדורה רביעית. בודפשט, 1938–1939.
הערות שוליים

↑  Az engedélyt tartalmazó BM rendelet száma/évszáma: 17967/1878. Forrás: Névváltoztatási kimutatások 1878. év 1. oldal 27. sor
↑  "Születési bejegyzése a lovasberényi izraelita hitközség születési akv. 1208/1862. folyószáma alatt".
↑  "Gyászjelentései (1923. március 3.) Pesti Hírlap, 45. évfolyam, 50. szám".
↑  "Halotti bejegyzése a Budapest VIII. kerületi polgári halotti akv. 677/1923. folyószáma alatt".
↑  "Feleki Béláné gyászjelentése (1925. december 19.) Pesti Napló, 76. évfolyam, 287. szám".
אברהם בן אביגדור (פראג)

רבי אברהם בן אביגדור (מכונה המהר"א מפראג; נפטר בכ"ז בתשרי ה'ש"ג, 7 באוקטובר 1542) היה רבה הראשי של בוהמיה, ראש ישיבה ואב בית דין בפראג, ומבאר פירוש רש"י לתורה.
לפי דוד גנז בספרו "צמח דוד" היה ר' אברהם בן אביגדור "בקי בכל שבע חכמות".
לימד תלמידים רבים במשך עשרים שנה בישיבתו הגדולה בפראג, אחד מתלמידיו בפראג היה אף הוא ברבות הימים רבה הראשי של בוהמיה, הוא רבי אברהם יפה המכונה בשל כך "ר' אברהם מביהם" (אביו של רבי מרדכי יפה בעל ה"לבושים").
יש המזהים את אביו ר' אביגדור עם רבי אביגדור קרא אך עקב פער השנים ביניהם יש מפקפקים בזיהוי זה.
כתביו

מלבד חיבורו על פירוש רש"י לתורה, כתב גם הגהות על ארבעה טורים שחלקם נדפסו (על אורח חיים) במהדורת אאוגסבורג של הטור (1540), פסקיו מצוטטים בספרי גדולי הפוסקים כמו הרמ"א והב"ח.
כתב גם ביאורים על המחזור, ונדפסו בפראג בשנת ש”ט, במחזור ״מחזור מכל השנה כסדרה״.
בניגוד לאמור בכמה מקורות, הוא אינו מחבר הסליחה הפותחת במילים "אנא אלוהי אברהם", המסודרת לפי סדר הא"ב, והאקרוסטיכון בסופי השורות נותן את שם המחבר. מחבר הסליחה היה בעל שם זהה והתגורר אף הוא בפראג, אך חי שנים רבות לפני רבי אברהם בן אביגדור זה.
הערות שוליים

↑  כך כותב רבי מרדכי יפה בספרו בעניין נוסח אתה חוננתנו: "לא לחנם הנחילני אבי ז"ל נוסח זה... וגם ידוע לי שמהר"ר אברהם ז"ל מפראג גדול הדור ובעל הגהות הטור היה רבו מובהק והנהיג עצמו כל ימיו במה שקבלו ממנו" - לבוש אורח חיים סימן רצד סעיף א.
↑  אנציקלופדיה יהודית לקמן "קישורים חיצוניים" והמקורות שם.
1 2  ראו: רבי צדוק הכהן, הערות בדברי ימי חכמי ישראל, סיני, כרך כא, עמ' כג-כה.
ערך זה הוא קצרמרבנושא רבנים. אתם מוזמנים לתרום לוויקיפדיה ו.
טובי קית'

| --- | --- |
קית', 2010
קית', 2010
 לידה:  8 ביולי 1961 קלינטון, אוקלהומה, ארצות הברית
 פטירה:  5 בפברואר 2024 (בגיל 62) אוקלהומה, ארצות הברית 
 שם לידה:  טובי קית' קובאל Toby Keith Covel
 מוקד פעילות:  נאשוויל, טנסי, ארצות הברית
 תקופת הפעילות:  1993–2024 (כ־31 שנים)
 מקום לימודים:  אוניברסיטת וילאנובה, תיכון מור 
 עיסוק:  זמר, מפיק מוזיקלי, שחקן
 סוגה:  קאנטרי
 סוג קול:  בריטון 
 שפה מועדפת:  אנגלית 
 כלי נגינה:  שירה, גיטרה
 חברת תקליטים:   יוניברסל מיוזיק גרופ  פולידור רקורדס  A&M רקורדס  דרימוורקס רקורדס  שואו דוג יוניברסל מיוזיק 
 פרסים והוקרה:  היכל התהילה המוזיקלי של אוקלהומה (2005)  המדליה הלאומית לאומנויות 
 tobykeith.com
 פרופיל ב-IMDb
 
טוֹבּי קית' קובאל (באנגלית: Toby Keith Covel;‏ 8 ביולי 1961 – 5 בפברואר 2024) היה זמר קאנטרי, מפיק מוזיקלי ושחקן אמריקאי. אלבומו הראשון, "Toby Keith", יצא באפריל 1993.
קית' נפטר ב-5 בפברואר 2024, לאחר מאבק של שנתיים בסרטן הקיבה.
קריירה מוזיקלית

קית' החל את דרכו בנאשוויל, טנסי, בשנת 1990. הוא חילק עותקים של הקלטת דמו שעשה, לסוכני חברות תקליטים רבות, לאחר אכזבות חוזרות ונשנות, נשבע קית' כי אם לא ישיג חוזה הקלטות, עד יום הולדתו השלושים הקרב ובא, יוותר על נסיונותיו לפתח קריירה בתעשיית המוזיקה. למזלו, עותק של הקלטה שלו נמסר בידי דיילת אוויר ממעריצותיו להרולד שיד מחברת ההקלטות מרקורי (Mercury Records), בעקבותיה נסע לאחת מהופעותיו והחתים אותו על חוזה ההקלטות הראשון שלו.
קית' נחשב לאיש ימין והוא אחד האמנים הבודדים שהסכימו להופיע בטקס השבעתו הראשונה של נשיא ארצות הברית דונלד טראמפ ב־2017. עקב כך הוא הוחרם על ידי ארגונים שונים מלהופיע ונעשו ניסיונות להרוס את הופעותיו.
דיסקוגרפיה

Toby Keith‏ (1993)
Boomtown‏ (1994)
Blue Moon‏ (1996)
Dream Walkin'‏ (1997)
How Do You Like Me Now?!‎‏ (1999)
Pull My Chain‏ (2001)
Unleashed‏ (2002)
Shock'n Y'all‏ (2003)
Honkytonk University‏ (2005)
White Trash with Money‏ (2006)
Big Dog Daddy‏ (2007)
That Don't Make Me a Bad Guy‏ (2008)
American Ride‏ (2009)
Bullets in the Gun‏ (2010)
Clancy's Tavern‏ (2011)
Hope on the Rocks‏ (2012)
Drinks After Work‏ (2013)
הערות שוליים

↑  Remembering the celebrities who've died in 2024, EW.com (באנגלית)
| --- | --- |
בקרת זהויות :  NLI: 987007413510805171  BIBSYS: 13062655  BnF: cb140395884 (data)  GND: 135419778  ISNI: 0000 0001 1444 9384  LCCN: no95007699  MusicBrainz: 2f951906-5629-4fef-a260-5033151c162a  NKC: xx0071598  NTA: 32061610X  RERO: 02-A006020982  SNAC: w6cw9x9t  SUDOC: 158334205  VIAF: 56811075   WorldCat (עם VIAF): 56811075 
ערך זה הוא קצרמרבנושא אישים. אתם מוזמנים לתרום לוויקיפדיה ו.
העשור הראשון של המאה ה-11

העשור הראשון של המאה ה-11 הוא העשור שהחל ב-1 בינואר 1000 והסתיים ב-31 בדצמבר 1009.
אירועים בולטים בעולם

פרק זה לוקה בחסר. אנא תרמו לוויקיפדיה ו.
אירועים בולטים בעולם > מלחמה ופוליטיקה > מלחמות

9 בספטמבר 1000 – קרב סבולד, קרב מכריע בתקופה הוויקינגית באזור סבולד, כיום חלק מהאי ריגן בים הבלטי
1000 – הסלג'וקים כובשים את טראנסאוקסאניה
1001 – מתחילה מלחמת הרקונקיסטה השלישית
1002 – אתלרד השני מלך אנגליה טובח בנתיניו הויקינגים. בתגובה, פולש קאנוט הגדול לאנגליה וטובח בתושביה
1003 – אישטוון הראשון כובש את טרנסילבניה
1003 – רובר השני מלך צרפת פולש לדוכסות בורגונדיה, אך נאלץ לסגת
1003 – צבא מורים החריב את לאון
1004 – רובר השני, מלך צרפת סיפח את דוכסות בורגונדי.
1004 – כוח ערבי החריב את העיר פיזה.
אירועים בולטים בעולם > מלחמה ופוליטיקה > סכסוכים לאומיים ואזוריים

דצמבר 1004 – קריסת השושלת הסמאנידית בבוכרה
1008 – לאחר פטירת אל-מופזאר, ח'ליפה של קורדובה, מוחאמד אל מאחדי השתלט על המדינה תוך הריסת ארמון מבוצר של אל-מנסור ליד קורדובה.
אירועים בולטים בעולם > מלחמה ופוליטיקה > אירועים פוליטיים משמעותיים

25 בדצמבר 1000 – אישטוון הראשון מקים את הונגריה כממלכה נוצרית
1000 – סנצ'ו השלישי מלך נווארה הפך למלך אראגון.
1000 – סוון הראשון, מלך דנמרק מבסס את שליטת דנמרק על שטח נורווגיה
1000 – אוטו השלישי, קיסר האימפריה הרומית הקדושה יוצא למסע עלייה לרגל, במהלכו הוא מבקר בפולין ומכיר בה ובמלך בולסלאב הראשון וברומא, בה הוא בונה את כנסיית ברתולומאוס הקדוש
1000 – רובר השני מלך צרפת נישא לאשתו השלישית, קונסטנס מארל
1000 – על-פי המורשת הנורווגית הייתה זו שנת היווסדה של אוסלו
1000 – ההוטו מגיעים לאזורים של רואנדה ובורונדי של ימינו, והופכים במהרה לרוב אל מול ילידי המקום, ה-טווה
1000 – ככל הנראה תחילת ההתיישבות בזנזיבר
1 בינואר 1001 – הנסיך הגדול אישטוון הראשון הוכרז כמלך הונגריה על ידי האפיפיור סילבסטר השני
1001 – הסדרת הסכם בין בסיליוס השני בולגרוקטונוס, קיסר האימפריה הביזנטית לבין אל-חאכם (ח'ליפה פאטמי) על הסדרת נגישות של מקומות הקדושים לנוצרים.
1001 – בולסלב הראשון, דוכס פולין החל לשלוט בחלקים מסלובקיה
1002 – מלאכי השני נכנע, ובכך הופך בריאן בורו למלך העליון של אירלנד ולאדם היחיד אי פעם שמלך על אירלנד כולה
1002 – היינריך השני מוכתר כקיסר האימפריה הרומית הקדושה
1005 – מקבת' הראשון הופך למלך סקוטלנד
1008 – בגרט השלישי, מלך הממלכה הגאורגית המאוחדת, מקים את הממלכה הגאורגית המאוחדת
1008 – התנצרות של אולוף סקוטקונונג, מלך שוודיה. בעקבות האירוע המדינה עוברת לנצרות.
31 ביולי 1009 – נבחר האפיפיור סרגיוס הרביעי
18 באוקטובר 1009 – כנסיית הקבר הקדוש נהרסת עד היסוד על פי הוראתו של אל-חאכם באמר אללה
1009 – לאחר גירוש ברברים מקורדובה הם הקימו ברית עם סנצ'ו גרסיה שליט קסטיליה. הצבא המאוחד הביס את צבא של הח'ליפה ומנהיג הברברים סוליימן אל מוסטאין מונה לח'ליפה חדש.
כלכלה

פרק זה לוקה בחסר. אנא תרמו לוויקיפדיה ו.
אסונות

פרק זה לוקה בחסר. אנא תרמו לוויקיפדיה ו.
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
25 במרץ 1005 – מלקולם השני הרג את קנת השלישי, מלך סקוטלנד על מנת לתפוס את השלטון בממלכה
מדע וטכנולוגיה

פרק זה לוקה בחסר. אנא תרמו לוויקיפדיה ו.
מדע וטכנולוגיה > חקר העולם

1000 – מגלה הארצות האיסלנדי לייוו אייריקסון הופך ככל הנראה לאירופאי הראשון שדרך על אדמת אמריקה הצפונית כאשר הגיע למה שהוא כינה וינלנד - חופיה של אמריקה הצפונית באזור ניופאונדלנד ולברדור.
מדע וטכנולוגיה > מדע

1000 – אבן סינא מפרסם את "קנון הרפואה" בפרסית, ובחיבור מוקדם אחר שלו טוען כי הרים נוצרים על ידי תנועת גופי מים או התרוממות האדמה.
מדע וטכנולוגיה > טכנולוגיה

1000 - אבק השרפה מומצא בסין
תרבות פופולרית

פרק זה לוקה בחסר. אנא תרמו לוויקיפדיה ו.
1000 - מועד בנייתו המשוער של מקדש לינגראג'ה (אנ') ההינדואיסטי, שנחשב למייצג של סגנון הקלינגה (אנ').
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  הינדואיזם, באתר אנציקלופדיה בריטניקה
| עשורים במאה ה-11 |
| --- | --- | --- |
|  | << • 1000–1009 • 1010–1019 • 1020–1029 • 1030–1039 • 1040–1049 • 1050–1059 • 1060–1069 • 1070–1079 • 1080–1089 • 1090–1099 • >> |  |
לייוו אייריקסון הגיע למה שהוא כינה וינלנד, חופיה של צפון אמריקה באזור ניופאונדלנד ולברדור
הלן קרמר

| --- | --- |

הלן קרמר ואחותה מולי
 לידה:  13 בדצמבר 1844 המבורג, הקונפדרציה הגרמנית 
 פטירה:  14 באפריל 1916 (בגיל 71) המבורג, הקיסרות הגרמנית 
 תחום יצירה:  טבע דומם 
 זרם באמנות:  אימפרסיוניזם 
 
הלן קרמר (בגרמנית: Helene Cramer‏; 13 בדצמבר 1844 – 14 באפריל 1916) הייתה ציירת פרחים, נוף ודיוקנאות גרמנית.
קורות חייה

הלן קרמר הגיעה ממשפחת סוחרים עשירה בהמבורג-אולנהורסט. כמו אחותה, הציירת מולי קרמר, היא החלה את הכשרתה כציירת בשנת 1882 לאחר מות אביהם סזאר קרמר. בתחילת לימודיהן הלן הייתה בת 38. המורים הראשונים של האחיות היו המאייר של המבורג תיאובלד ריפסל וכן הציירים קרל רודק וקרל אוסטרלי. בסוף שנות השמונים של המאה ה-19 הלן קרמר נסעה להאג להתאמן אצל מרגרטה רוזנבאום ויחד עם אחותה אצל צייר הטבע הדומם הבלגי יוג'ין ג'ורס באנטוורפן. ג'ורס לימד אותן באמנות ציור טבע דומם.
בשובה להמבורג, הלן קרמר ציירה בעיקר פרחי טבע טבעיים. עבודותיה הוצגו בקביעות בתערוכות גרמניות גדולות, כמו בארמון הזכוכית במינכן ובתערוכות האמנות הגדולות בברלין. בברלין הציגה מספר פעמים בין 1893 ל-1908, תמיד עם אחותה מולי. היא גם הציגה את עבודותיה בארמון לאמנויות יפות ובניין האישה בתערוכה הקולומביאנית העולמית בשנת 1893 בשיקגו, אילינוי, ובשנת 1900 בתערוכת האישה, בארל קורט, לונדון.
בשנת 1896 רכש מנהל המוזיאון בהמבורג אלפרד ליכטוורק כמה מתמונותיהן של האחיות קרמר לאוסף התמונות מהמבורג. ליכטוורק, שלעיתים קרובות ביקר בבית האחיות, יצר גם קשר עם חברי מועדון האמנים של המבורג משנת 1897, שכלל בין היתר את ארנסט איטנר, ארתור איליס ופול קייזר. הביקורים של האמנים בביתן, הפך להישג חברתי-אמנותי בתחילת המאה ה-20. מבלי להצטרף למועדון האמנים, האחיות הציגו אחר כך יחד את ציוריהן.
הלן קרמר הייתה חברה באיגוד האמנים הצפון-מערב גרמנים, באגודת ברלין לנשים אמניות ובאגודת (נשים) סופרות ואמניות בווינה.
הלן קרמר נפטרה בשנת 1916 בשנתה ה-72.
גלריה

גן פורח
טבע דומם עם פרחים
טבע דומם עם ענבים
טבע דומם עם פרחים אדומים
הערות שוליים

↑  Discover etcher, lithographer, painter Carl August Heinrich Ferdinand Oesterley, rkd.nl (באנגלית)
↑  Glaspalast: Kataloge der Kunstausstellungen im Münchner Glaspalast 1869-1931, www.bayerische-landesbibliothek-online.de
↑  German Women Painters: 1893 Exposition--page 1, arcadiasystems.org
↑  England) Woman's International Exhibition (1900 : London, Imre Kiralfy, publisher Spottiswoode & Co., Woman's Exhibition, 1900, Earl's Court, London, S.W. : official fine art, historical and general catalogue, 1900
| --- | --- |
בקרת זהויות :  GND: 116709200  RKD: 344543  ULAN: 500357893  VIAF: 32755368   WorldCat (עם VIAF): 32755368
שאנדור דובו

| --- | --- |
אין תמונה חופשית
 לידה:  1 בספטמבר 1855 צ'אברנדק, הונגריה 
 פטירה:  5 בדצמבר 1923 (בגיל 68) גיור, הונגריה 
 שם לידה:  Scheiber Sándor 
 
שאנדור דובו (במקור עד 1918 שייבר, בהונגרית: Dobó Sándor; צ'אברנדק, 1 בספטמבר 1855 – גיור, 5 בדצמבר 1923) היה שחקן, יהודי-הונגרי, מנהל תיאטרון.
קורות חיים

שאנדור שייבר נולד במשפחה יהודית. אביו היה אדולף שייבר. הוא סיים את הגימנסיה בסומבטהיי בשנת 1873, ואז הפך לסטודנט למשפטים. הוא הפסיק את לימודיו, התגייס לצבא ובשנת 1878 לקח חלק בכיבוש בוסניה על ידי הצבא של האימפריה האוסטרו-הונגרית. בשנת 1880 הצטרף ללהקת שחקנים נודדות. החל את הקריירה שלו כשחקן בקצ'קמט עם וילמוש לאסי. בשנת 1881 שיחק בלהקות של וילמוש לאסי ויאנוש נייקי, בין 1882 לבין 1884 בלהקתו של ז'יגמונד שאגי, ב 1885 של לאיוש פשטי איהאס, בשנת 1886 קארוי בארודי, ב-1887 וינצה נאג'י; בשנת 1888 המשיך בקריירת המשחק שלו בלהקתו של אלק שומודי. בטרם הפך למנהל תיאטרון הוא חתם חוזה בלהקתו של יאנוש קומיאטי בדברצן. הוא הופיע בתפקידים קומיים ובאופרטות. משנת 1889 הפך לבמאי ולמנהל תיאטרון בקצ'קמט (שכר את תיאטרון קצ'קמט יחד עם לאיוש פשטי איהאס) ולאחר מכן סייר ברחבי ממלכת הונגריה עם להקה עצמאית שלו (1892:זנטה, 1893:בנסקה ביסטריצה, 1895:סקשפהרוואר). בין השנים 1897–1901 היה במאי תיאטרון בעיר גיור במערב הונגריה. בסיום לימודיו באקדמיה לדרמה החל השחקו המפורסם לימים קלמן רוז'אהדי את קריירת המשחק שלו בשנת 1892 בלהקתו של שאנדור דובו. דובו פרש בשנת 1905 והפך לפקיד של מפעל קרונות הרכבת של גיור. בשנת 1913 נבחר לחבר הוועדה המחוקקת של העיר גיור (חבר מועצת העיר).
תפקידיה העיקריים

סאליבן: מיקאדו - קוֹקוֹ
הרווה: פרח הערפילית - לוריוט
גנגהופר - ברוצינר: חתונת ולן - בארבו
פולינוס.: נאני - מיהאי קרויצר
לקריאה נוספת

לקסיקון ביוגרפי הונגרי. עורכת:אגנש קניירש 1967. עמוד 382
לקסיקון הונגרי לאמנות הבמה . בודפשט 1994 ISBN 963-05-6635-4
הערות שוליים

↑  "Születési bejegyzése a csabrendeki izraelita hitközség születési akv. 31/1855. folyószáma alatt".
חנן איסרוביץ'

| --- | --- |
אין תמונה חופשית
 השתייכות:   צבא הגנה לישראל
 דרגה:    אלוף-משנה
 תפקידים בשירות
 מפקד פלס"ר נח"ל  מפקד גדוד 50  מפקד ממר"ם  ראש מחלקת הגנה בסייבר באגף התקשוב
 פעולות ומבצעים
   המערכה ברצועת הביטחון  האינתיפאדה השנייה  מבצע חומת מגן    מלחמת לבנון השנייה  מבצע עופרת יצוקה  מבצע עמוד ענן  מבצע שובו אחים    מבצע צוק איתן
חנן איסרוביץ' הוא קצין בצה"ל בדרגת אלוף-משנה. שירת כראש מחלקת הגנה בסייבר באגף התקשוב וכמפקד ממר"ם, וקודם לכן היה מג"ד בחטיבת הנח"ל.
שירות צבאי

איסרוביץ' התגייס לצה"ל בפברואר 1992 והחל את שירותו בקורס טיס, אך נשר ממנו והתנדב ליחידת שמשון. ביחידה עבר מסלול הכשרה כלוחם וכמפקד כיתה ויצא לקורס קציני חי"ר. עם סיום הקורס שב ליחידת שמשון ומונה למפקד צוות, והשתתף במבצעים מיוחדים ובלחימה בטרור הפלסטיני ברצועת עזה. בהמשך שימש כמפקד מחלקה ופלוגה בגדוד 932 בחטיבת הנח"ל. לאחר מכן מונה למפקד פלס"ר נח"ל בין השנים 2000–2002, והוביל אותה בלחימה נגד הטרור הפלסטיני באינתיפאדה השנייה.
בשנת 2005 הועלה לדרגת סא"ל ומונה למפקד גדוד 50, והוביל אותו במהלך מלחמת לבנון השנייה, את תפקידו סיים בשנת 2006. בשנת 2013 הועלה לדרגת אל"ם ומונה למפקד ממר"ם, ושימש בתפקיד עד שנת 2015. בשנת 2015 מונה לראש מחלקת הגנה בסייבר באגף התקשוב.
הערות שוליים

↑  אריאלה רינגל־הופמן, "נא להכיר: האנשים שיובילו את צה"ל ביובל ה־75 למדינה", ידיעות אחרונות המוסף לחג,‏ 24 באפריל 1998, עמוד 19, "איסרוביץ התגייס בפברואר 92', הלך לקורס טיס, הודח אחרי חצי שנה והלך ל"שמשון", כשהיחידה התפרקה כבר היה קצין. את הבחירה, למעשה, עשה בשלב הזה. הוא בחר בנח"ל"
↑  סתיו שפיר, "מבוא ליחסים בינלאומיים", במחנה, 4 בנובמבר 2005, עמוד 12, "את שירותו הצבאי הוא התחיל ביחידת מסתערבים לאחר שנפל מקורס טיס. בתפקידו האחרונים פיקד על פלוגות בגדוד נח"ל"
↑  הארץ, הרוגי הפיגועים בסיני, באתר הארץ, 7 באוקטובר 2004
↑  יהונתן בניה, ‏האזינו: הצצה לחדר המבצעים שישלוט במלחמה העתידית, באתר גלי צה"ל,  5 בספטמבר 2014
↑  מפקד חדש לממר"ם, "ישראל דיפנס", 31 בינואר 2013
↑  יעקב כץ ואמיר בוחבוט, "קוסמי הנשק", כנרת זמורה ביתן, 2017, עמודים 250–251
אלתר שוורץ

הרב שלום דוב (אלתר) שוורץ (1853 לערך - א' באב ה'תרפ"ג, 14 ביולי 1923) היה ממייסדי גיא אוני (לימים המושבה ראש פינה), עסקן ציבור, רב ומלונאי, מייסד "מלון הגליל" בראש פינה, בית המלון העברי הראשון בגליל, ורב הקהילה האשכנזית באלכסנדריה.
ביוגרפיה

נולד בצפת בסביבות 1853 למשפחה ותיקה של בני היישוב הישן. ב-1878 נמנה עם גרעין בני צפת שרכשו את אדמות הכפר הסמוך ג'עוני והקימו עליהן את המושבה גיא אוני (לימים, ראש פינה). ניסיון התיישבות זה לא צלח, ורוב המשפחות נטשו את היישוב וחזרו לצפת, אולם בני משפחת שוורץ נשארו בגיא אוני בקושי רב. לאחר הגעת הגרעין של בני מוינשט מרומניה שרכשו את האדמות והקימו מחדש את המושבה תחת השם ראש פינה, עבר לאלכסנדריה לכהן כרב בקהילה היהודית האשכנזית במקום. לאחר שנים ספורות שב לראש פינה. החל מסוף שנות ה-80 של המאה ה-19 ועד 1899 עבד כשליח דואר, מצרכים וכספים בין צפת לראש פינה מטעם פקידות הברון רוטשילד. באותה שנה משך הברון את ידיו מהמושבות והעביר אותן לניהול חברת יק"א, ושוורץ עבר לעסקי המלונאות (ראו להלן), אך במקביל המשיך לעבוד בשליחות יק"א בהעברת דואר וטובין בין צפת לראש פינה.
היה פעיל גם בעסקי הציבור במושבה: הוא היה גבאי בית הכנסת, גבאי החברה קדישא וחבר ועד המושבה.
ב-1923 הגיע לירושלים לצורך טיפול באשתו החולה. הוא תכנן להשתקע בעיר וניסה למכור את בית המלון בראש פינה (שככל הנראה חדל לתפקד כבר כמה שנים קודם לכן). בקיץ של אותה שנה חלה בפתאומיות, ונפטר במהלך ניתוח בבית החולים ביקור חולים ב-14 ביולי 1923 (א' באב ה'תרפ"ג). נקבר בחלקת החסידים בבית הקברות היהודי בהר הזיתים.
מלון הגליל

לאחר שהברון העביר את ניהול המושבות לידי יק"א, פוטרו כל עובדי הפקידות ובהם שוורץ. כפיצוי קיבל מהפקידות מבנה חד קומתי בראש פינה ששימש כמחסן, בתוספת הלוואה מכובדת כדי להקים בו מלון קטן. הוא בנה למבנה קומה נוספת, וב-1901 פתח את "מלון הגליל" (שנודע יותר כ"מלון שוורץ"), הנחשב למלון העברי הראשון בגליל.
קומת הקרקע שימשה למגורי המשפחה ובה שכן חדר האוכל והמטבח, ובקומה השנייה נבנו חמישה חדרי אירוח ואולם לאירועים.
המלון אירח אישים ידועי שם. בין השאר, התארחו בו משתתפי מסע המושבות בשנת 1913 (ובראשם הרבנים אברהם יצחק הכהן קוק ויוסף חיים זוננפלד), בעת שביקרו במושבה, חיים נחמן ביאליק, וכן לן בו יוסף טרומפלדור בדרכו לתל חי.
במהלך שנות ה-20 של המאה ה-20 הלכה והידלדלה פעילותו של המלון עד שהוא נסגר לצמיתות. הבית המשיך לשמש למגורי המשפחה.
במהלך מלחמת העצמאות קבע מפקד מבצע יפתח יגאל אלון (נכדו של שוורץ) את מפקדתו במקום, שבו בילה בילדותו כשנסע לבקר את סבו ודודיו.
המבנה ננטש בסוף שנות ה-50 של המאה ה-20 ומצבו הלך והידרדר. כחלק משחזור האזור הוותיק של ראש פינה, החלו תהליכי שחזור גם במלון שוורץ, בעזרת המועצה לשימור אתרים.
משפחתו

מאשתו הראשונה לאה, בתו של רבי יוסף יהושע מבוצ'ץ' (נכדת הרב אברהם דוד מבוצ'ץ') נולדו לו שלוש בנות ובן. לאחר פטירתה נשא את דינה, שגם היא נפטרה לאחר זמן לא רב. ב-1907 נישא בשלישית לנחמה (אלמנת האגרונום אלישע גילין) ואימץ את שלוש בנותיה.
בתו חיה עטיל פייקוביץ' הייתה ממייסדי כפר תבור ואמם של משה פייקוביץ' (מנכ"ל רכבת ישראל), מרדכי אלון (פייקוביץ') (ראש מועצת בנימינה) ויגאל אלון (אלוף בצה"ל ושר בממשלות ישראל).
לקריאה נוספת

זאב ענר, סיפורי בתים: סיפורם של שבעים בתים בתולדות ההתיישבות, משרד הביטחון – ההוצאה לאור, עמ' 63 - 65.
הערות שוליים

↑  אין מקורות המעידים על תאריך הולדתו. בידיעה על פטירתו בעיתון דואר היום נכתב כי היה קרוב לגיל שבעים במותו ב-1923.
↑  ר' אלתר שוורץ ז"ל, דואר היום, 18 ביולי 1923; אמנם,
בירן כתב (ראו להלן ב"קישורים חיצוניים", עמ' 18) שנפטר ב-1926, ולפי אתר מרכז המידע הר הזיתים על מצבתו נכתב שנפטר בא' באב ה'תרפ"ד (יולי 1924), אך לא סביר שידיעה על מותו תופיע בעיתון לפני מותו.
↑  חלק מהמקורות מציינים את שנת 1891 כשנת הקמת המלון, אך מדובר בטעות הנובעת מהבנה שגויה של ידיעה עיתונאית. ראו אצל בירן, עמ' 2-8; 22-23
↑  דוד תדהר (עורך), "חיה (עטיל) פיקוביץ", באנציקלופדיה לחלוצי הישוב ובוניו, כרך ה (1952), עמ' 2136